“ส่งเสริมทักษะการคิดอย่างเป็นระบบด้วยการสังเกตและวิเคราะห์ เพื่อการตัดสินใจด้วยข้อมูลที่ครบถ้วน” แคมป์ปิดเทอม SMART i-CAMP  ได้มีหลักสูตร Critical Thinking โดยเห็นถึงความสำคัญของทักษะการคิดอย่างเป็นระบบและมีวิจารณญาณ ให้เด็ก ๆ สามารถนำไปปรับใช้ได้ในชีวิตประจำวัน เนื่องจากทักษะ  Critical Thinking เป็นทักษะที่จะทำให้ทุกคน “ใช้ชีวิตอย่างมีเหตุและผล” มากยิ่งขึ้น อีกทั้งยังช่วยให้เด็ก ๆ สามารถพัฒนาความคิดในด้านต่าง ๆ รวมถึงมีความเข้าใจในตัวเองและผู้อื่น ได้มากยิ่งขึ้นอีกด้วย ทำไมเด็ก ๆ ถึงควรพัฒนา Critical Thinking หลักสูตร Critical Thinking ในค่ายปิดเทอม SMART i-CAMP จะทำให้เด็ก ๆ ได้รู้จักกับตนเอง เพื่อน ๆ และคนรอบข้างมากยิ่งขึ้น ผ่านการทำกิจกรรมฝึกสังเกต คิดวิเคราะห์อย่างเป็นระบบร่วมกัน ให้สามารถพิชิตปริศนาต่าง ๆ ภายในค่ายด้วยการใช้ Critical Thinking เพื่อฝึกฝนกระบวนการคิดอย่างเป็นระบบ การทำงานเป็นทีม และการกลั่นกรองข้อมูลต่าง ๆ เพื่อเชื่อมโยงเหตุผล แล้วจึงหาข้อสรุปและสมมติฐานที่ดีที่สุดก่อนการตัดสินใจ เรียกได้ว่าเด็ก ๆ จะได้ฝึกฝนที่จะรับฟังเหตุผล หาข้อมูล และกลั่นกรองข้อมูลต่าง ๆ ก่อนการตัดสินใจเสมอ ซึ่งถือได้ว่าเป็นทักษะที่มีความจำเป็นอย่างมากในศตวรรษที่ 21 นี้ จุดเด่นของหลักสูตร Critical Thinking  ทำให้เด็ก ๆ ได้เรียนรู้กระบวนการคิดอย่างเป็นระบบ  ทำให้เด็ก ๆ ได้เรียนรู้การฟังข้อมูลรอบด้าน  ทำให้เด็ก ๆ สามารถตัดสินใจโดยเลือก ‘เชื่อ’ ข้อมูลที่ถูกต้อง  ทำให้เด็ก ๆ ได้เรียนรู้การนำข้อมูลที่ “กลั่นกรอง” แล้ว มาใช้อย่างเป็นประโยชน์  ทำให้เด็ก ๆ ได้ฝึกการทำงานเป็นทีม  ทำให้เด็ก ๆ ได้ฝึกการสังเกต รับฟังอย่างเข้าใจ และไม่ด่วนตัดสิน